NaiveNeuron/SloPal huggingface dataset:
Glváč, Martin, podpredseda NR SR (2016-09-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Uzatváram... vyhlasujem všeobecnú rozpravu za skončenú. Najprv uzatváram možnosť prihlásiť sa a vyhlasujem, vlastne ukončujem rozpravu. Chce k rozprave zaujať; vlastne neni rozprava. Pán navrhovateľ, chcete niečo? Záverečné slovo, nech sa páči.
Pleštinská, Zita, poslankyňa NR SR (2020-05-19):
Ďakujem, pán predsedajúci. Aj v súvislosti s vystúpením pani kolegyne Anny Zemanovej a jej zisteniami v oblasti kontrolnej činnosti poukazujem opäť na nutnosť reformy verejnej správy a samosprávy, presne tak ako to vo svojej správe o výsledkoch kontrolnej činnosti každý rok v rámci svojej správy v parlamente zdôrazňuje pán predseda NKÚ Karol Mitrík. O nutnosti auditu nás presviedča vo svojich stanoviskách aj ZMOS, spomeniem národný projekt ZMOS-u s názvom Modernizácia miestnej územnej samosprávy, ktorý je realizovaný vďaka podpore z Európskeho sociálneho fondu v rámci Operačného programu Efektívna verejná správa. Vo svojom vystúpení ste, pani kolegyňa Zemanová, poukázali na ochranu kultúrnych pamiatok. Na Slovensku deklarujeme záujem na ochranu kultúrneho dedičstva, náklady naň však prakticky výlučne ponechávame na ich vlastníkoch. To sa potom dobre deklaruje verejný záujem, keď finančné bremeno znáša niekto iný. Vo viacerých krajinách západnej a severnej Európy je ochrana kultúrnych pamiatok v súkromnom vlastníctve ako verejného záujmu riešená preplatením rozdielu nákladov, ktorý vzniká pri bežnom užívaní budovy, a tým, ktoré je požadované príslušným štátnym orgánom. Na túto formu kompenzácie má vlastník pamiatky v prípade splnenia určitých podmienok nárok, na rozdiel od Slovenska, o udelení dotácie rozhoduje štátny orgán, komu dotáciu udelí a komu nie, nehovoriac o daňových zvýhodneniach či iných formách nepriamej podpory. Pokiaľ nebudeme mať na Slovensku relevantný audit kompetencie, budeme sa boriť s poukazovaním, kto je za problémy v oblasti životného prostredia, ochrany kultúrnych pamiatok a v iných oblastiach zodpovedný, či je to štátna správa, všeobecná alebo špecializovaná, alebo samospráva. Mohla by som tak prejsť naprieč jednotlivými agendami, v rámci ktorých mestá a obce realizujú štátne úlohy v rámci preneseného výkonu štátnej správy, bez... (Prerušenie vystúpenia časomerom.)
Laššáková, Jana, podpredsedníčka NR SR (2015-12-02):
Ďakujem pekne, pani spravodajkyňa. Otváram všeobecnú rozpravu. Konštatujem, že som nedostala žiadnu písomnú prihlášku. Pýtam sa, či má záujem z pánov poslancov vystúpiť niekto v rozprave ústne. Nie je tomu tak. Vyhlasujem rozpravu za skončenú. Pán navrhovateľ, chcete k tomu niečo dodať? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má parlamentnú tlač 1837. Návrh na jeho pridelenie na prerokovanie výborom je v rozhodnutí č. 1842. Dávam slovo pánovi poslancovi Hrušovskému, aby za skupinu poslancov návrh zákona uviedol. Nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1837.)
Laššáková, Jana, podpredsedníčka NR SR (2015-04-16):
Pán poslanec Cicoň, nech sa páči.
R. Kaliňák, podpredseda vlády a minister vnútra SR: (2008-01-31):
Ďakujem.
P. Paška, predseda NR SR: (2010-02-12):
(Prezentácia.) Konštatujem, že nie sme uznášaniaschopní. Dámy a páni, v zmysle svojich kompetencií, ktoré mi vyplývajú zo zákona o rokovacom poriadku, určujem pokračovanie rokovania o tomto bode na 2. marca o 11.00 hodine. Tým vyhlasujem túto schôdzu za skončenú a želám vám šťastnú cestu domov. Dovidenia. (Prerušenie rokovania o 12.17 hodine.)
Blanár, Juraj, podpredseda NR SR (2022-09-30):
Ďakujem. Prerušujem rokovanie o tomto bode programu. Hlasovať budeme o ňom v utorok budúci týždeň o 11.00 hod. Môžeme pristúpiť k ďalšiemu bodu, ktorým je prvé čítanie o návrhu poslanca Tomáša Tarabu na vydanie zákona, ktorým mení a dopĺňa zákon č. 268/2017 Z. z., ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov v znení neskorších predpisov. Návrh zákona je pod parlamentnou tlačou 1152, návrh na pridelenie výborom je v rozhodnutí 1200. (Krátka pauza. Spravodajca sa obrátil k predsedajúcemu a krátko konzultovali.) Udeľujem teraz slovo pánovi poslancovi Tomášovi Tarabovi, aby tento návrh v snemovni uviedol. (Rokovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 268/2017 Z. z., ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 1152.)
Hrnčiar, Andrej, podpredseda NR SR (2016-10-26):
Ďakujem, pán poslanec, za uvedenie správy. Vzhľadom na zlúčenú rozpravu vás prosím, aby ste zaujali svoje určené miesto v rokovacej sále, a súčasne vás prosím, aby ste plnili aj funkciu spravodajcu k tomuto bodu programu. Otváram rozpravu k týmto bodom programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Končím možnosť nahlásiť sa ústne do rozpravy. Do rozpravy som dostal, teda sa prihlásili dvaja páni poslanci. Nech sa páči, pán poslanec Krajniak.
Vašečka, Richard, poslanec NR SR (2024-01-09):
Ďakujem za slovo, pán predsedajúci. Pani kolegyňa, ďakujem veľmi pekne za pokojné, vecné vystúpenie, dobre pripravené, neboli to nejaké zbožné reči, ale bol to naozaj súhrn nejakých faktov, ktoré ukazujú na jednu vec, a to, že to, čo sa chystá vládna koalícia zrušiť šmahom ruky, raz-dva, prináša konkrétne výsledky za veľmi krátke obdobie. Dnes sme počuli o tom, že sa uvažuje o zrušení Národnej kriminálnej agentúry. Máme na stole návrh na skrátené legislatívne konanie na zrušenie Špecializovaného trestného súdu a Úradu špeciálnej prokuratúry, ktoré naozaj odhalili a pripravili až do trestného konania veľmi vážne prečiny proti Slovenskej republike, proti nám všetkým a výsledok? Namiesto toho, aby to bolo ocenené, prípadne, aby to bolo zlepšené, ak sa objavili nejaké aplikačné chyby, tak šmahom ruky to zrušíme a dokonca nie normálnym procesom, nie po nejakej diskusii, ale rýchlo-rýchlo, čím skôr, okamžite. A ty si týmto svojím vystúpením ukázala, že by to bola veľká škoda, teda nie naopak, že musíme ísť v skrátenom legislatívnom konaní, aby sa zabránilo škodám, ale naopak, tým, že ideme v skrátenom legislatívnom konaní, spôsobíme veľké škody. Ďakujem.
Hajko, Jozef, poslanec NR SR (2024-10-23):
Reagujem na svojho predrečníka, KDH sa tiež prikláňa k tomuto návrhu zákona, podporí ho.
Kotleba, Martin, poslanec NR SR (2019-10-23):
Stanko, ja by som len poznamenal, že momentálne žijeme v tých takých lepších časoch, lepšie povedané, sme na vrcho..., na vrchole a stále nie sme schopní teda dosiahnuť ten vyrovnaný rozpočet. Vyvstáva tu potom otázka, čo sa, čo sa stane, keď pôjdeme, keď sa zníži ten rast alebo keď pôjdeme dole z kopca, tak to si možnože ani nechcem predstaviť. A spomínal si ešte tie chybné rozhodnutia, tak neviem, či tie rozhodnutia sú až tak chybné, lebo myslím, že tí ľudia zasa nie sú nejakí hlúpi, tie rozhodnutia, by som povedal, že sú viacej také egoistické, takže v tom je chyba. Ďakujem pekne.
Blanár, Juraj, podpredseda NR SR (2023-05-25):
Nech sa páči, pán minister, môžete odpovedať.
Číž, Miroslav, poslanec NR SR (2016-04-21):
Gratulujem vám k tomu veľkému úspechu. Pán kolega, keby ničím nebrzdené sebavedomie, ale podľa môjho názoru ničím nepodložené, bolo nespochybniteľnou hodnotou, tak Slovensko má šťastnú budúcnosť. Za tú chvíľu, čo ste sem prišli, ste stihli urobiť prehlbokú analýzu verejnej správy s veľmi závažnými a zaujímavými tvrdeniami, ktoré sú relatívne novátorské a bude zaujímavé možno v budúcnosti, kde ich pôvod hlbšie zdôvodníte. Potom ste zistil, koľko je tu podvodníkov a tak. No a na záver ste skončili tou nádhernou feériou, že teda tých 15 % daní s tým, že v Bangladéši je sedem. Akýkoľvek problém a zároveň celý ten váš súbor kolegov potom nech chodí vykrikovať, ako budete platy učiteľov neviem kam zvyšovať, penzie zvyšovať a neviem čo všetko. Pokiaľ by vás vôbec penzie nejakých dôchodcov zaujímali, lebo načo? Nádherná stredná trieda, a teda tých vlastníkov musíme podporovať. Čítal som včera, že v svetovom obchode dneska 80 % robia nadnárodné monopoly. Pravdepodobne ani Slovensko sa nebude celkom meniť. O tom, že 80 % HDP na Slovensku robia nadnárodné monopoly, a teda tí oligarchovia a to všetko, čo tu počúvame, tiež pravdepodobne nikto nespochybňuje. Čiže zásadným princípom, ktorý tu je, že aby platili 15 % daní. Všetky tí Lídlovia, Ikey a všetky tie iné, už ani nehovorím o našich energetických monopoloch, čo presne typ myslenia, ktorý ste tu prezentovali, zariadil, že Slovensko z rodinného striebra nemá absolútne nič. Nemá absolútne pod kontrolou finančný kapitál na Slovensku, čo Friedmann, jak som tu už citoval, na strane 19, hovorí o tom, že v krajinách strednej a východnej Európy to znamená, že prakticky krajiny zrušili národnú suverenitu. Takže vám gratulujem k tomuto hlbokému prieniku. Teším sa na to, ako budete pomáhať vláde, a budem sa aj pozerať, že ako sa vám to bude dariť. Páni kolegovia, poslednú vec. Pamätám si, že v minulosti, že keď vystupovali noví, mladí poslanci a prišli s týmto nesmierne sebetyčným... (Prerušenie vystúpenia časomerom.)
Golian, Ján, poslanec NR SR (2011-09-14):
Ďakujem za slovo, vážený pán predsedajúci. V rozprave nevystúpil žiaden poslanec a nezazneli žiadne pozmeňujúceho návrhy. Preto budeme hlasovať o bodoch zo spoločnej správy. Pán predsedajúci, dajte, prosím, hlasovať o bodoch spoločnej správy č. 1 až 3 spoločne s návrhom gestorský výboru uvedené body schváliť.
Žiga, Peter, podpredseda NR SR (2024-02-21):
Pani poslankyňa Škopová.
Číž, Miroslav, poslanec NR SR (2011-07-08):
A otvoríte aj rozpravu, ak tomu dobre rozumiem, áno? (Potlesk.)
Kočiš, Eduard, poslanec NR SR (2023-03-30):
Tento návrh zákona, tak ako povedal kolega Milan Mazurek vo svojej rozprave, to je taká jedna stoka. To je naozaj žumpa a to je taký vrcholný chliev, ktorým by sme dali novinárskym hyenám, ktorých je na Slovensku nie desať, nie dvadsať, nie sto, to sú tisíce, tisíce bláznov a polobláznov, ktorí sa správajú rovnako. Správajú sa rovnako, pretože nenávidia niekoho až tak, že sú ochotní mu zničiť, ja neviem, prítomnosť, minulosť, budúcnosť, kariéru, rodinu, čokoľvek len preto, že hľadajú nejakú senzáciu, alebo to robia na objednávku. A takýto človek má mať práve na odpoveď? Bude to rečnícka otázka teraz z mojej strany, alebo to je nejaká možnosť ponuky na nejakú odpoveď do budúcna. Nie, nemajú, pretože títo novinári, ak by zastávali základné princípy novinárskej etiky, novinárskej cti, tak budú robiť jednu jedinú zásadnú vec, ktorá vyplýva z ich povolania, byť objektívny. Ale slovo objektivita títo novinári nepoznajú. Sú zaslepení nenávisťou, sú zaslepení zášťou, sú zaslepení všetkým iným, len nie objektivitou. A pokiaľ sa tento syndróm objektivity nevráti do slovenských mienkotvorných médií, ktorým tak všetci po mojej ľavici idete po ruke, tak jednoducho nebude nikdy dostatočný priestor na argumentáciu, na názor aj iný, ako mienkotvorné médium chce alebo požaduje. Čiže z toho vyplýva ďalšia otázka, má vôbec niekto právo dostávať odpoveď, ak nie... o jeho záujem, o neho prácu nie je? Toto si treba vysvetliť. Jednoducho zničiť niekomu život, jeho prácu len preto, že nedá odpoveď niekomu, no to mi príde naozaj uletené, ujeté. A, pán predkladateľ, naozaj s Progresívnym Slovenskom a ich zákonmi si treba podať ruku.
Vitteková, Anna, poslankyňa NR SR (2013-06-18):
Ďakujem pekne. Vážený pán predseda, vážené panie poslankyne, páni poslanci, Národná rada Slovenskej republiky podľa článku 150 Ústavy a zákona číslo 153/2001 Z. z. o prokuratúre navrhuje prezidentovi Slovenskej republiky kandidáta na vymenovanie za generálneho prokurátora Slovenskej republiky. Za generálneho prokurátora môže byť vymenovaný len prokurátor, ktorý dosiahol vek najmenej 40 rokov, aspoň 5 rokov vykonával justičnú prax a s vymenovaním súhlasí. Predseda Národnej rady rozhodnutím číslo 563 z 5. júna 2013 vyzval poslancov, aby predložili návrhy kandidátov, určil formálne náležitosti návrhu a lehotu na ich predloženie. V určenom termíne bol predsedovi Národnej rady predložený jeden návrh, ktorý obsahoval požadované náležitosti a príslušné dokumenty. Navrhnutý bol doktor Jaromír Čižnár. Predseda Národnej rady následne rozhodnutím číslo 568 zo 14. júna 2013 pridelil návrh ústavnoprávnemu výboru na prerokovanie a zaujatie stanoviska. Výbor rokoval o návrhu na 42. schôdzi 17. júna 2013, na ktorú pozval aj navrhovaného kandidáta. Kandidát sa rokovania zúčastnil, predstavil zámer svojho pôsobenia vo funkcii a odpovedal na otázky členov ústavnoprávneho výboru. Výbor uznesením číslo 258 prijal k predloženému návrhu stanovisko. Konštatoval, že navrhnutý doktor Jaromír Čižnár spĺňa podmienky voliteľnosti ustanovené zákonom, a odporučil vykonať voľbu podľa § 39 v spojení s § 123 zákona o rokovacom poriadku Národnej rady a volebného poriadku o voľbe a odvolávaní iných funkcionárov. Základné údaje o navrhovanom kandidátovi sú uvedené v predkladanom materiáli, ktorý máte vo svojich laviciach. Pán predseda, otvorte rozpravu.
Jurinová, Erika, podpredsedníčka NR SR (2013-05-21):
Ďakujem pekne, pán poslanec. Na vaše vystúpenie faktické poznámky dvoch poslancov. Uzatváram možnosť prihlásiť sa. Nech sa páči, pán poslanec Simon.
Laššáková, Jana, podpredsedníčka NR SR (2015-03-13):
To je pravda. Vyhlasujem všeobecnú rozpravu za skončenú. Nech sa páči, pán minister, záverečné slovo.
Halúz, Milan, poslanec NR SR (2015-03-17):
Ďakujem, pán predseda. Prosím, dajte hlasovať o návrhu zákona ako celku.
M. Dzurinda, poslanec: (2007-09-04):
Pán kolega Mikloš vás usvedčil z toho, ako ste klamali v súvislosti so Zákonníkom práce. Usvedčil vás. Tak ste to prevrtli alebo zvrtli zrazu na zrušenie zákona o tripartite. Keď vám nevyjde jedna lož, prechádzate ku lži druhej. Predsa podstatou vystúpenia pána poslanca Freša bolo predovšetkým to, že upozornil na nedôstojné správanie sa pani ministerky Tomanovej. Je prejavom arogancie a neslušnosti a neúcty k parlamentu, keď sa vysmieva do tváre a zabáva sa po celý čas, pričom doposiaľ vecne nereagovala voči jedinej výhrade. Takto sa má správať člen vlády v Národnej rade Slovenskej republiky? O tomto bolo vystúpenie pána poslanca Freša. Takže nestrácajte nervy, zachovajte si istú formu, neklamte, nevymýšľajte si, ale diskutujme naozaj o problémoch, kvôli ktorým sme túto schôdza zvolali. Tie problémy sú nekompetentnosť pani ministerky Tomanovej, konanie proti ľuďom, ohrozovanie dôchodkovej reformy, rozhadzovanie peňazí daňových poplatníkov na odpočúvanie, na kontrolu odpočúvania. Nech nám vysvetlí pani ministerka, nech sa postaví a nech nám konečne povie, kto ju odpočúva. Však máte ministerstvo vnútra, máte ministerstvo obrany, máte SIS-ku. Kto ju odpočúva? Prečo vyhadzuje peniaze, milióny slovenských korún na takéto účely? Prečo takto šafári s peniazmi daňových poplatníkov? Na toto, pani poslankyňa, by bolo treba odpovedať a najmä zo strany pani ministerky.
Laššáková, Jana, podpredsedníčka NR SR (2012-07-25):
Pán podpredseda vlády a minister financií, zaujmite miesto pre navrhovateľov. A teraz prosím určeného spoločného spravodajcu z výboru pre financie a rozpočet, pána poslanca Hrehu, aby informoval Národnú radu o výsledku rokovania výborov a o tomto návrhu vlády. Pán spravodajca, ešte predtým, ako poviete spravodajskú informáciu, pán podpredseda vlády a pán minister financií má ešte poverenie, aby predložil návrh na vyslovenie súhlasu Národnej rady so Zmluvou o spolupráci v oblasti ochrany svedka. Bude všeobecný súhlas, aby sme aj po 19.00 hodine tento návrh na vyslovenie súhlasu prerokovali? (Súhlasné reakcie z pléna.) Dobre. Ďakujem pekne. Takže nech sa páči, pán spravodajca.
Jurinová, Erika, podpredsedníčka NR SR (2015-05-21):
Pán poslanec Zajac.
S. Kahanec, poslanec: (2008-02-06):
Že nemáme dôveru k tomuto zákonu nás presviedča doterajší vývoj. Začali ste zaujímavo, personálnymi záujmami, kto bude sedieť na rozhodujúcich postoch, prešli na záujmy kompetenčné, kto bude rozhodovať či už o cenách, či už o pokutách, alebo iných veciach a dávali ste to predovšetkým do svojich rezortov. No a teraz už tu máme záujmy mediálne, že kto môže a o čom môže písať. Veď už boli výhrady o tom, že aké majú mať vzdelanie novinári. No, čo ešte chcete určovať pri týchto veciach. Ja si myslím, že rozhodujúce je toto, čo som povedal na začiatku. Predovšetkým by informácie mali mať občania pravdivé. Ďakujem pekne.
Kollár, Boris, predseda NR SR (2020-06-05):
(Zaznievanie gongu.) Pani poslankyne, páni poslanci, upokojíme sa, prosím, a zaujmite svoje miesta v sále. (Zaznievanie gongu.) Prosím poslancov, aby zaujali miesta v sále. Vážené pani poslankyne, páni poslanci, pred tým, ako budeme pokračovať v rokovaní, chcel by som upriamiť vašu pozornosť na tento štátny znak (predsedajúci pravou rukou naň ukázal), ktorý sa nachádza za mnou na čelnej stene rokovacej sály. Už viac ako štvrťstoročie vytvára neodmysliteľnú kulisu parlamentných schôdzí. Svojou úctyhodnou výškou 3,5 metra patrí medzi najväčšie umelecky stvárnené podoby nášho štátneho znaku. Spomínam to preto, lebo jeho autor, výtvarník a dizajnér, Stanislav Koreň dnes oslavuje významné životné jubileum, a to 85 rokov. Dovoľte mi, aby som mu v mene Národnej rady Slovenskej republiky zagratuloval a zaželal všetko najlepšie, najmä pevné zdravie, veľa tvorivého elánu. Majstre, ďakujeme vám, že ste vytvorili toto impozantné umelecké dielo, ktoré je ozdobou rokovacej sály. (Potlesk.) Pani poslankyne, páni poslanci, pokračujeme v rokovaní návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 Z. z. Návrh vlády má parlamentnú tlač 123. Prosím podpredsedu vlády a ministra hospodárstva Slovenskej republiky Richarda Sulíka, aby návrh vlády odôvodnil.
Poliačik, Martin, poslanec NR SR (2015-02-03):
Ďakujem, pán predseda. Jozef, mrzí ma popravde, že ten, ktorý kričal: „Ľudia, preboha, vystúpte z II. piliera!“ tu nesedel. Lebo práve to tvoje vystúpenie ukázalo, že keď sa začneme baviť o reálnych číslach, reálnych dátach a reálnom predpokladanom vývoji, tak musí byť jasné, že moja generácia jednoducho s dôchodkom v tomto štáte nemôže počítať. Ak sa systém bude správať tak, ako sa správa teraz, ak sa táto vládna strana dnes a v budúcnosti bude správať tak, ako sa správa teraz, tak moja generácia nebude mať dôchodky. My jednoducho si musíme začať šetriť na svoju vlastnú starobu už teraz, lebo štát nám nedá nič. Je zaujímavé, že príde strana, ktorá najprv možno nie bezchybne, ale dobre nastavený systém zmrví a dovrzá a potom kričí: „Pre vás, ľudia, ktorí ste sa na základe našich krokov ocitli na okraji toho systému, už to nie je výhodné, vystúpte!“ A my z tých peniažkov, ktoré sa nám prelejú do Sociálnej poisťovne, potom môžme zaplatiť toť vláčiky, tam nejakú zľavičku, tam nejaký dôchodoček a zaplatíme si hlasy do volieb v roku 2016. Keď niekto myslí pár rokov dopredu, tak zrejme počúval a podľa toho sa zariadi. A ja pevne dúfam, že tých peňazí na financovanie tej drahej kampane v roku 2016 príde do Sociálnej poisťovne čo najmenej. Ďakujem.
Bugár, Béla, doterajší podpredseda NR SR (2012-04-04):
Ladislav Andreánsky.
Ježík, Jozef, poslanec NR SR (2017-02-02):
Ďakujem za slovo. Vážený pán predsedajúci, vážené panie kolegyne, kolegovia, dovoľte, aby som vás informoval o prerokovaní návrhu ústavného zákona vo výboroch Národnej rady. Národná rada uznesením č. 371 zo 6. decembra 2016 pridelila návrh ústavného zákona na prerokovanie ústavnoprávnemu výboru a výboru pre verejnú správu a regionálny rozvoj. Ako gestorský určila ústavnoprávny výbor a určila aj lehoty na prerokovanie v týchto výboroch. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko. Návrh ústavného zákona výbory prerokovali a ústavnoprávny výbor ho odporúčal schváliť. Výbor pre verejnú správu a regionálny rozvoj neprijal uznesenie. Z uznesenia ústavnoprávneho výboru nevyplývajú žiadne pozmeňujúce ani doplňujúce návrhy. Ústavnoprávny výbor ako gestorský výbor odporúča Národnej rade návrh ústavného zákona schváliť ako celok. Spoločná správa výborov bola schválená uznesením ústavnoprávneho výboru č. 147 z 31. januára 2017. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu ústavného zákona predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, môžte otvoriť rozpravu.
Číž, Miroslav, poslanec NR SR (2011-02-02):
Ďakujem pekne. Vážený pán kolega, ďakujem vám nielen za veľmi zaujímavú analýzu existujúceho stavu v sfére bankovníctva, ale aj istú veľmi vážnu obžalobu politiky ľudí, ktorí tu teraz sedia a predkladajú tento návrh. Sledoval som, samozrejme, aj pobavený úsmev pána predsedu výboru, kde tie okolnosti, o ktorých iste vie, že také sú, tak vyrábajú dobrú náladu. Problém je iba ten, že existuje tu sektor, ktorý ale dosť dravým a nekompromisným spôsobom okráda slovenskú verejnosť. O výške poplatkov bankových už hovorila aj Európska únia. Dokonca boli snahy istým spôsobom aspoň trošku ich zjednocovať. A o neprimeranej výške poplatkov u nás na Slovensku vie každý. A bola predmetom už niekoľkých analýz. No a problém je iba ten, že títo istí ľudia povedali, že potrebujeme teda dôsledne sprivatizovať bankový sektor, dôsledne do zahraničia, aby náhodou nejaká spätosť s domácimi obyvateľmi a plnením úloh, ktoré inakšie bankový sektor plní, neexistovala. Tu máme kulifajov tohto systému. A podľa tých pobavených úsmevov zrejme to ožobračovanie slovenských ľudí bude pokračovať ďalej. Je naozaj hrozivé, akým spôsobom táto vláda pristúpila k tomu, že likviduje všetky pokusy aspoň trošku chrániť slovenskú verejnosť pred jednoznačným koristením, a hovorím toto slovo s plným vedomím, bez elementárnej snahy aspoň trošku vyvážiť mieru primeraného zisku. Jediný, kto koristí na situácii, dneska sú banky, ktoré spôsobili obrovskú celosvetovú krízu. Pýtam sa na to, aké boli náklady našej spoločnosti na riešenie týchto problémov, ktoré spôsobili banky, aký je výsledok, hospodársky výsledok na úrovni roku 2008, koľko štát ručil za bankové vklady. Pánboh zaplať, že v danom prípade jednoducho túto úlohu použiť nemusel. Ľudia, ktorí tu sú, pokračujú ďalej v tom, aby majetková nesúmernosť, ktorá začína vznikať v spoločnosti...(Prerušenie vystúpenia časomerom.)
Glváč, Martin, podpredseda NR SR (2018-11-21):
Vážené panie poslankyne, vážení páni poslanci, pokračujeme v popoludňajšom rokovaní 37. schôdze Národnej rady Slovenskej republiky v prerušenej rozprave o návrhu na odvolanie Andreja Danka z funkcie predsedu Národnej rady Slovenskej republiky (tlač 1239). Pán navrhovateľ, spravodajca sú na svojich miestach. Takže ďalším v poradí z písomne prihlásených rečníkov do rozpravy je poslanec Milan Uhrík, ktorému odovzdávam slovo. (Reakcie z pléna.) Ďalší pán poslanec Mazurek. Nie je prítomný. Pán poslanec Simon. Nie je prítomný. Pán poslanec Gröhling, nech sa páči. Pripraví sa pani poslankyňa Grausová.
Švejna, Ivan, poslanec NR SR (2015-05-27):
Ďakujem. Vážený pán kolega Hlina, dovoľte mi teda len vás podporiť. Samozrejme máte svojský prejav, ale skúsim povedať aj jednu, a teraz myslím pozitívne, nesmejte sa, ako jednoducho bude to taký priamočiarejší. Ja to poviem trošku iným spôsobom. Veľmi dôležité je pochopiť aj jednu zásadnú vec, že súčasný rast HDP je zvýšenou mierou ťahaný rastom spotreby domácností, a tým sa chváli aj minister financií. Lenže ten rast spotreby domácností je dvojsečná zbraň, pretože práve ten rast spotreby je zase podmienený tým, že výrazne rastie zadlženosť. To znamená, takýto spôsob rastu jednoducho nemusí byť automaticky výhodný pre obyvateľov. Ďakujem.
Laššáková, Jana, podpredsedníčka NR SR (2013-03-13):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem teda všeobecnú rozpravu za skončenú a prerušujem rokovanie o tomto bode programu. Pristupujeme k druhému a tretiemu čítaniu o návrhu na vyslovenie súhlasu Národnej rady Slovenskej republiky s Medzinárodným dohovorom o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 (BUNKERS 2001) a k návrhu na vykonanie vyhlásenia Slovenskej republiky k zásobníkovému dohovoru . Návrh vlády je uverejnený ako tlač 232. Spoločná správa výborov ako tlač 232a. Prosím, pán minister dopravy, odôvodnite návrh.
Blanár, Juraj, podpredseda NR SR (2023-03-30):
Ďakujem pánovi spravodajcovi. Prerušujem rokovanie o tomto bode programu. Oboch poprosím, keby zotrvali na svojom mieste, pretože budeme pokračovať druhým čítaním o návrhu poslanca Milana Vetráka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov. Je to pod parlamentnom tlačou 1322. Informácia výboru je pod tlačou 1322a. Udeľujem slovo pánovi navrhovateľovi Milanovi Vetrákovi, aby tento návrh zákona v pléne uviedol. (Rokovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov , tlač 1322.)
B. Bugár, podpredseda NR SR: (2002-11-07):
Takže zatiaľ dovidenia. (Prerušenie rokovania o 11.19 hodine.)
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 130 poslancov, za 122, proti žiadny, zdržali sa 8. Uvedený návrh sme schválili.
Grendel, Gábor, podpredseda NR SR (2020-07-23):
Ďakujem, pán poslanec. Tri faktické poznámky na vaše vstúpenie. Končím možnosť prihlásiť sa faktickými. Ako prvý, pán poslanec Jarjabek.
Laššáková, Jana, podpredsedníčka NR SR (2013-09-17):
Na vystúpenie pána poslanca...
Kuffa, Štefan, poslanec NR SR (2014-09-23):
Ja v úvode, aby som nezabudol. Pán kolega, chcem ťa poprosiť, aby si to vysvetlil, ten tvoj postoj, ktorý si hneď v úvode uviedol, pána podpredsedu Figeľa, čo vlastne tým si chcel povedať. Bol tam návrh na zmenenie vyhlásenia, ale či s tým súhlasíš, nesúhlasíš, lebo tým záverom, sám si kladiem otázku, že proste nie je mi to jasné, lebo si predniesol nejaké iné vyhlásenie, a rád, rád by som ho mal v ruke to vyhlásenie. Ale obsahovo, keď som trošku ako zachytil ako tie veci, myslím si, že nebudem zaň hlasovať, pretože tam priamo, mám taký pocit, že je to také prekrúcanie tých pojmov, a to je to zlé, ktoré tuná v podstate sa to deje aj tuná v Národnej rade. A tu len hneď v úvode, „vítame dohodu o prímerí dosiahnutú v Minsku medzi predstaviteľmi vlády Ukrajiny a predstaviteľmi“ povstalcov, zamenené za „vzbúrencov“. A to je tá propaganda, to je to, to je to obdobie studenej vojny. Ja som dieťaťom obdobia studenej vojny a viem to veľmi dobre. A tá propaganda, hnusná, musím povedať, propaganda, sa deje aj tuná dnes. Aj dnes. Ja, prepáčte mi, budem veľmi úprimný, ale som z toho taký rozladený, ja k takejto pravici sa hlásiť nebudem, ani sa nehlásim. A vôbec sa za to nehanbím. A cez to všetko si myslím, že patrím k pravici, ale toto, čo je tuná, odznieva tuná vo vzťahu k tej Ukrajine, nehlásim sa k tomu, je mi to naozaj, veľmi mi je to odporné. Ja tu mám viac poznámok poznačených, ale to už ani nestihnem tou faktickou poznámkou. Ale Krym, hej, na jednej strane, to je to zahmlievanie tej pravdy. Tam občania Krymu v referende slobodne sa rozhodli, že chcú patriť k Rusku. Bezpochyby, nie je tam vojna, nevraždia sa tam ľudia a to je pozitívum.
P. Farkas, poslanec: (2001-12-13):
J. Migaš, predseda NR SR: Hlasujeme. (Hlasovanie.) Prítomných je 132, za 51, proti 22, zdržalo sa 58, nehlasoval 1. Konštatujem, že sme tento návrh neschválili. Ďalej.
Paška, Pavol, predseda NR SR (2013-11-29):
Ďakujem pekne. Do rozpravy sa prihlásil pán spravodajca. Nech sa páči.
Pčolinský, Peter, podpredseda NR SR (2023-03-14):
Ďakujem pekne. Teraz budeme pokračovať v programe, pani poslankyňa Marcinková, nech sa páči, máte slovo. (Rokovanie o návrhu poslancov Národnej rady Slovenskej republiky Vladimíry Marcinkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1362.)
P. Paška, predseda NR SR: (2006-10-18):
Navrhovateľ, nech sa páči.
Ľ. Petrák, poslanec: (2010-02-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovateľ v dôvodovej správe uvádza, že návrh zákona je v súlade s ústavou, ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Pripojená doložka zlučiteľnosti návrh zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve Európskych spoločenstiev, nie je upravená v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Osobitná časť dôvodovej správy obsahuje zdôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, dávam do pozornosti, že navrhovaný zákon nie je podľa môjho názoru podaný v súlade s ustanovením § 96 ods. 3 zákona o rokovacom poriadku z dôvodu, že návrh novely Trestného zákona a Trestného poriadku je vecne zhodný s návrhom novely Trestného zákona a Trestného poriadku, o ktorom Národná rada uznesením č. 1832 z 9. decembra 2009 rozhodla, že nebude pokračovať v rokovaní o ňom. Oba návrhy boli podané tou istou skupinou poslancov. Majú síce určitý formálny rozdiel v dvoch odsekoch, avšak majú vecnú zhodu, pokiaľ ide o predmet podávaného návrhu zákona. Poznajúc vyhlásenia predovšetkým predkladateľa pána Freša o potrebe dodržiavať rokovací poriadok, s čím sa, samozrejme, stotožňujem, vzhľadom na uvedené skutočnosti odporúčam, aby Národná rada sa uzniesla, že podľa § 73 ods. 3 písm. b) rokovacieho poriadku nebude pokračovať v rokovaní o návrhu poslancov Národnej rady Slovenskej republiky Tatiany Rosovej, Pavla Freša a Kataríny Cibulkovej na vydanie zákona, ktorým sa mení a dopĺňa Trestný zákon v znení neskorších predpisov a Trestný poriadok v znení neskorších predpisov. Ďakujem, skončil som.
Laššáková, Jana, podpredsedníčka NR SR (2014-03-27):
Na vystúpenie pána poslanca nie sú faktické poznámky. Nech sa páči, pán poslanec Mihál, máte slovo.
Paška, Pavol, predseda NR SR (2012-07-02):
Pán poslanec Hraško.
Glváč, Martin, podpredseda NR SR (2017-10-18):
Pán poslanec Blaha.
Bugár, Béla, podpredseda NR SR (2019-06-27):
Nech sa páči, prezentujme sa a hlasujme. (Hlasovanie.) Prítomných 109 poslancov, za 77, proti 6, zdržalo sa 11 poslancov, 15 nehlasovali. Konštatujem, že sme schválili návrh tejto zmeny zákona. Nech sa páči.
Viskupič, Marián, poslanec NR SR (2020-07-14):
Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom NR SR s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda NR SR posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho na rokovanie 9. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet a tiež Ústavnoprávny výbor NR SR. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem pekne.
V. Veteška, podpredseda NR SR: (2008-04-03):
Pán poslanec Petrák, nech sa páči.
Chren, Martin, poslanec NR SR (2014-11-10):
... ubezpečujem vás, že budem veľmi stručný. Keď som sa tak opatrne hlásil ako jeden z predkladateľov tohto návrhu na odvolanie predsedu vlády Roberta Fica teraz do rozpravy počas vystúpenia pána ministra Richtera, tak mojím cieľom bolo svojím krátkym príspevkom vrátiť rozpravu k meritu veci. K tomu problému, o ktorom dnes diskutujeme, a k tomu hlavnému dôvodu, prečo sme podali návrh na odvolanie predsedu vlády Roberta Fica. Musím skonštatovať, že príspevok Igora Matoviča a hlavne to video nás k tomu meritu veci vrátilo s jemnosťou tridsaťtonového buldozéra. Viete, celá táto schôdza sa už od včera večera od vystúpenia pána predsedu vlády zvrhla. Namiesto toho, aby sme debatovali o tom probléme, ktorý tu naozaj je na stole a pre ktorý sme zvolali túto schôdzu, o tom, že sa objavujú jednoznačné a preukázateľné náznaky toho, že na Slovensku sa buduje organizovaný systém korupcie a predražovania zákaziek, a nielen v zdravotníctve, ale najmä v zdravotníctve, sa táto rozprava posunula úplne niekam inam. Ja som tu nepočul jediného z predstaviteľov vlády, nepočul som tu samotného predsedu vlády, že by sa vyjadril k týmto závažným skutočnostiam, pre ktoré bola táto schôdza zvolaná. Táto schôdza sa zvrhla takým spôsobom, že keď sledujem sociálne siete, zisťujem, že ľudia vnímajú našu prácu a... (Zaznievanie gongu. Prerušenie vystúpenia predsedajúcou.)
P. Kresák, poslanec: (2002-04-04):
V tomto štádiu musím konštatovať, že predmetný návrh spĺňa z formálnoprávnej stránky všetky náležitosti, ktoré sú uvedené v § 67 a v § 68 zákona Národnej rady o rokovacom poriadku Národnej rady Slovenskej republiky v znení neskorších predpisov, ako aj náležitosti, ktoré sú určené v legislatívnych pravidlách. Som toho názoru, že predložený návrh zákona otvára problematiku, ktorá je poriadne zložitá a ktorá je nová. Myslím si, že účasť pozorovateľov je potrebné otvoriť a upraviť podrobnejšie, ako je to v súvislosti so súčasnou právnou úpravou v platnej verzii zákona č. 80/1990 Zb. Takže chcel by som vás poprosiť, aby ste venovali pozornosť tomuto návrhu a podporili jeho posun do druhého čítania. Hovorím to aj preto, že už máme prichystané ďalšie pozmeňujúce návrhy, ktoré by mohli významne ovplyvniť zmenu volebného zákona v súvislosti s inými vecami, v súvislosti najmä, a to hovorím teraz z tohto miesta, s pôsobením napr. súkromných médií v oblasti volebnej kampane. Na tomto mieste nechcem otvárať viac diskusiu k problematike súkromných médií ani k ďalším otázkam. Musím konštatovať, že vzhľadom na oprávnenia, ktoré pre mňa vyplývajú ako spravodajcu v zmysle § 73 ods. 3 zákona o rokovacom poriadku, chcem, aby sme odporučili predmetný návrh prerokovať v druhom čítaní. V zmysle § 74 ods. 1 zákona Národnej rady o rokovacom poriadku navrhujem, aby ste rozhodli o tom, že bude tento návrh pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a rovnako aj Výboru Národnej rady Slovenskej republiky pre ľudské práva a národnosti. V súlade s návrhom predsedu Národnej rady Slovenskej republiky navrhujem, aby úlohu gestorského výboru plnil Ústavnoprávny výbor Národnej rady Slovenskej republiky. Zároveň odporúčam, aby výbory, ktorým bude tento návrh zákona pridelený, prerokovali tento návrh v lehote do 7. mája tohto roku a gestorský výbor, teda Ústavnoprávny výbor Národnej rady Slovenskej republiky ho prerokoval do 10. mája tohto roku. Ďakujem pekne, pán predsedajúci, skončil som.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 121, za 94, proti nikto, zdržalo sa 27, hlasovali všetci. Konštatujem, že sme schválili návrh novely zákona č. 8/2009 Z. z. o cestnej premávke. Ďalej budeme hlasovať v druhom čítaní o návrhu poslancov Vetráka, Kyselicu, Pročka, Kozelovej a Mihalika na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave (tlač 396). Poprosím pána poslanca Dobeša, aby ako spravodajca hlasovania uvádzal. Nech sa páči. (Hlasovanie o návrhu poslancov Národnej rady Slovenskej republiky Milana Vetráka, Lukáša Kyselicu, Jozefa Pročka, Moniky Kozelovej a Marcela Mihalika na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov , tlač 396.)
Raši, Richard, poslanec NR SR (2013-02-05):
Ďakujem pekne. Hlasujeme, prosím, pán predseda, o pozmeňujúcom návrhu pána poslanca Šucu, o všetkých troch bodoch tohto návrhu spoločne.
Laššáková, Jana, podpredsedníčka NR SR (2015-12-01):
Ďakujem, pani poslankyňa. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský, ústavnoprávny, výbor, pani poslankyni Edite Pfundtner. Nech sa páči.
Bernaťák, Tibor, poslanec NR SR (2017-10-11):
Ja ďakujem kolegyni Eve Antošovej. Myslím si, že dostatočne vystihla vlastne tú problematiku. Zároveň teda ja chcem poďakovať aj pani ministerke, že nepodľahla tým tlakom rôznych skupín, rôznych komôr a organizácií, ktoré vlastne chceli nejakým spôsobom inak upraviť novelu zákona 504 z 2003. roku. Argumentovali, že teda tento návrh je protiústavným. Naozaj si tiež myslím, že skôr doterajšie ustanovenia tohto zákona kĺzali na hrane ústavnosti. Takže ja som naozaj rád, že tento návrh zákona je v pléne. Celkom som aj potešený, že aj tá rozprava, ktorá prebieha momentálne, je taká, že naozaj si uvedomujeme plne, že vlastníka treba aj chrániť. Samozrejme, na druhej strane aj toho prenajímateľa, resp. nájomcu. Malo by to byť vyvážené. Takže tento návrh, myslím si, že trošku, trošku konečne tú misku, respektíve tú misku váh už vyrovnáva a zároveň teda sa tu aj otvárajú dvere pre podporu tých mladých začínajúcich farmárov, čo je pre nás tiež veľmi, veľmi dôležité. A padli tu aj otázky teda týkajúce sa rozdrobenosti, prípadne komasácie, ale to je vlastne aj otázka otvorenia Občianskeho zákonníka, aby sa prípadne to dedičské právo upravilo inak, ako tomu je vlastne momentálne doteraz, aby sme nešli po vzore uhorského, ale po vzore toho rakúskeho práva. Takže ja ešte raz pani ministerke hlavne ďakujem za to, že tie tlaky, ktoré na vás boli určite veľmi veľké, že ste im odolali. Takže ďakujem.
Puci, Róbert, poslanec NR SR (2019-02-05):
Ďakujem pekne. Vážený pán predseda, v rozprave vystúpil jeden poslanec a bol podaný jeden pozmeňujúci a doplňujúci návrh. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel v rámci rozpravy.
P. Paška, predseda NR SR: (2006-08-02):
Pani poslankyňa Damborská.
Pellegrini, Peter, podpredseda NR SR (2020-03-25):
Pán poslanec Tomáš.
Bugár, Béla, podpredseda NR SR (2019-09-13):
Ďalej v rozprave vystúpi pán poslanec Fecko.
Ďuriš Nicholsonová, Lucia, podpredsedníčka NR SR (2018-03-14):
Pán poslanec Heger s faktickou.
Senko, Ján, poslanec NR SR (2010-09-08):
Ďakujem za slovo. Pán podpredseda, prosím, dajte hlasovať o tom, že sa Národná rada uzniesla prerokovať predložený návrh v druhom čítaní.
Laššáková, Jana, podpredsedníčka NR SR (2013-12-16):
S reakciou pán poslanec Zajac. Nech sa páči.
Glváč, Martin, podpredseda NR SR (2019-05-20):
Ďakujeme, pán predseda (potlesk). Ďakujem, pán predseda, za úvod k správe. A poprosím spravodajcu Igora Federiča, aby informoval o výsledku rokovania správy vo výbore. Nech sa páči.
Šuteková, Miriam, poslankyňa NR SR (2022-03-17):
Pani kolegyňa, ja som nespomenula pána Šudíka a naozaj tá výzva bola všetkým komunálnym poslancom vrátane nás, takže v podstate hovoríme o tom istom. Ďakujem.
J. Počiatek, minister financií SR: (2009-04-24):
Hlavným zámerom navrhovanej právnej úpravy je zabezpečenie ekvivalentnej ochrany spotrebiteľa pri vstupe do zmluvných vzťahov, na základe ktorých sú poskytované finančné služby. Navrhovaná právna úprava má dosah na celý finančný trh a určuje spoločné princípy ochrany spotrebiteľa vo všetkých sektoroch finančného trhu. Ide o zabezpečenie primeranej ochrany klientov, najmä tých, ktorí sú ovplyvniteľní a zraniteľní a ich vedomosti a znalosti o fungovaní finančného trhu nie sú dostatočné na to, aby mohli prijímať dostatočne kvalifikované rozhodnutia. Návrh zákona upravuje definície finančného sprostredkovania a finančného poradenstva. Napriek tomu, že obsah týchto činností sa v mnohom prekrýva, účel, pre ktorý sa tieto činnosti vykonávajú, sa výrazne líši. Cieľom finančného sprostredkovania je zabezpečiť distribúciu finančných služieb klientom, poskytovanie informácií, analýz, odborných stanovísk a odporúčaní, ktoré sa týkajú ponúkaných finančných služieb. Naopak, finančné poradenstvo sa vykonáva za účelom poskytnutia informácií, odborných stanovísk alebo osobných odporúčaní, kde spotrebiteľ by mal obsiahnuť dostatočné množstvo informácií na to, aby mohol vykonať zodpovedné rozhodnutie o vstupe do zmluvného vzťahu s finančnou inštitúciou. Zároveň tieto informácie, nestranné analýzy, odborné stanoviská, osobné odporúčania nevychádzajú z obmedzenej ponuky finančných služieb. Návrh zákona stanovuje podmienky udelenia povolenia na vykonávanie činnosti samostatného finančného agenta a povolenia na vykonávanie činnosti finančného poradcu. Zavádza sa tiež jednotný register osôb, ktoré môžu vykonávať sprostredkovateľskú činnosť a poradenskú činnosť. Táto jednotná registrácia, ktorú vedie Národná banka Slovenska, umožní klientom jednoducho si overiť, či osoba disponuje požadovaným povolením. Upravujú sa taktiež organizačné požiadavky a všeobecné pravidlá osôb vykonávajúcich finančné sprostredkovanie alebo finančné poradenstvo tak, aby bola zabezpečená odborná starostlivosť v záujme klienta. Taktiež sa ustanovuje predmet a rozsah dohľadu nad činnosťou finančných sprostredkovateľov a finančných poradcov, ktorý je tiež v kompetencii Národnej banky Slovenska. Do návrhu zákona boli zapracované aj skúsenosti a podnety získané od organizácií zastupujúcich spotrebiteľov a ostatných vecne príslušných inštitúcií. Súčasne navrhovaná právna úprava vyvolá potrebu opätovnej notifikácie smerníc Európskeho parlamentu a Rady, a to smernice 2002/92/ES z 9. decembra 2002 o sprostredkovaní poistenia a smernice 2004/39/ES z 21. apríla 2004 o trhoch s finančnými nástrojmi. Ďakujem za slovo, skončil som.
Krajniak, Milan, minister práce, sociálnych vecí a rodiny SR (2020-04-20):
Ďakujem, pán podpredseda. Dámy a páni, tu ide o ten záväzok vlády, že spoločnostiam aj SZČO, ktoré z dôvodu mimoriadnej situácie mali zavreté prevádzky alebo budú mať zavreté prevádzky v mesiaci apríl viac ako 15 dní alebo teda 15 dní a viac, aby mohli požiadať o odpustenie odvodov za zamestnávateľa do Sociálnej poisťovne. Druhý dôležitý nástroj v tomto návrhu zákona je, aby aj tí, ktorí majú isté podlžnosti voči Sociálnej poisťovni, ale majú uzavretý splátkový kalendár, neboli pre účely poskytovania pomoci na udržanie pracovných miest považovaní za neplatičov, aby mohli žiadať o pomoc tak isto. Tretia vec, ak niekto z dôvodu poklesu tržieb nevedel uhradiť odvody už za február, čiže v marci za február tohto roku, ani to nebude považované za prekážku, aby mohli čerpať podporu na udržanie pracovných miest. Ďakujem.
Bugár, Béla, podpredseda NR SR (2011-02-04):
Na vystúpenie pani poslankyne s faktickými poznámkami štyria. Končím možnosť sa prihlásiť. Pán poslanec Blanár.
I. Gašparovič, poslanec: (2002-03-13):
J. Migaš, predseda NR SR: Panie poslankyne vyhlasujem 10-minútovú prestávku, potom budeme hlasovať o programe ako o celku. (Prerušenie rokovania o 10.24 hodine.) (Pokračovanie rokovania o 10.40 hodine.) J. Migaš, predseda NR SR: Panie poslankyne, páni poslanci, pristúpime k hlasovaniu o návrhu programu 57. schôdze ako o celku so schválenými zmenami a doplnkami. Prezentujme sa a hlasujme o návrhu programu ako o celku. Hlasujeme. Hlasujeme o návrhu programu ako o celku. (Hlasovanie.) Prítomných je 131 poslancov, za 68, proti 5, zdržalo sa 56, nehlasovali 2. Konštatujem, že program 57. schôdze Národnej rady Slovenskej republiky sme schválili. Teraz budeme hlasovať o určení dňa skončenia 57. schôdze Národnej rady Slovenskej republiky 12. apríla 2002, ako som uviedol na začiatku schôdze. O tom návrhu dávam hlasovať. Prezentujme sa a hlasujme, aby sme 57. schôdzu ukončili 12. apríla 2002. Hlasujeme. (Hlasovanie.) Prítomných je 125 poslancov, za 106, proti 1, zdržali sa 8, nehlasovali 10. Tento návrh sme schválili. Vážené panie poslankyne, vážení páni poslanci, chcem vás informovať, že v máji tohto roku má prísť na oficiálnu návštevu Slovenskej republiky nový predseda Európskeho parlamentu pán Patrick Cox. Navrhujem, aby v súlade s § 21 odseku 1 zákona o rokovacom poriadku mohol pán Cox v rámci svojej návštevy vystúpiť na májovej, respektíve júnovej schôdzi Národnej rady Slovenskej republiky. Je všeobecný súhlas s týmto návrhom? (Hlasy v sále. ) Čiže ďakujem pekne. Je všeobecný súhlas. Panie poslankyne, páni poslanci, prezentujme sa a hlasujme. Hlasujeme o mojom návrhu, aby na májovej, respektíve júnovej schôdzi mohol vystúpiť nový predseda Európskeho parlamentu Patrick Cox. (Hlasovanie.) Prítomných je 115 poslancov, za 112, proti nikto, 1 sa zdržal, 2 nehlasovali. Konštatujem, že tento návrh sme schválili. Teraz pristúpime ku komplexnej informácii Slovenskej republiky o stave a situácii v nebankových finančných subjektoch a vykonaných opatreniach vlády Slovenskej republiky. Dávam slovo podpredsedovi vlády Slovenskej republiky Ivanovi Miklošovi, aby informáciu uviedol. Nech sa páči, pán podpredseda vlády, máte slovo.
Pčolinský, Peter, podpredseda NR SR (2023-06-22):
Pán poslanec nemá doplňujúcu otázku. Ďakujem. Ďalšia otázka je opäť od poslanca Tomáša Šudíka na vás konkrétne, pán minister. Otázka znie: „Pán minister, chcem sa opýtať, či podľa vás bolo zamestnanie Juraja K. v súlade s internou smernicou PPA a so zákonom o štátnej službe. Podobne aj Jozef K. zamlčal pri nástupe do PPA svoje pôsobenie v spoločnosti Miroslava V. Porušil tým služobný poriadok a bolo voči nemu začaté disciplinárne stíhanie?" Netuším, o čom je reč. Nech sa páči, pán minister, máte slovo.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Ridoško.